Kyll

La Kyll (prononco laŭ sistemo IFA ) estas 142 km longa maldekstra alfluanto de la Mozelo, kiu enfluas la Mozelon en la norda kvartalo Ehrang de la urbo Trier en la germana federacia lando Rejnlando-Palatinato. La fonto de la rivero estas en la Zitterwald (germane por „tremarbaro“) en la komunumo Hellenthal ĉe la limo inter Germanio kaj Belgio. Ĝia akvokolekta areo estas 844,6 km². Kyll estas kaj laŭ la longeco kaj laŭ la akvoenhavo la plej granda flankrivero de la Mozelo.

 Etimologio 
La nomo Kyll venas de la kelta vorto por rojo “gilum” kiu fariĝis “kila” en la Mezepoko. La romia historiisto Aŭsonio nomis la riveron „celbis“."Celbis" en informo de la universitato de Mannheim de decembro 2004  ()

 Referencoj 

Kategorio:Akvokolekta areo de Mozelo
Kategorio:Riveroj en Rejnlando-Palatinato